Toshkentda Umra ziyoratiga ketganlarni mehmonxonaga joylashtirish bahonasida 61 ming dollar olgan ayol ushlandi

Shu yil 27-may kuni Shayxontohur tumanida yashovchi 34 yoshli I.N. ismli ayol o‘zi rahbarlik qilayotgan MChJ binosida Buxoro tumanida yashovchi 32 yoshli A.N.ga umra safariga ketgan 24 nafar fuqaroni Saudiya Arabistonidagi mehmonxonaga joylashtirish uchun pul kerakligi, tez kunda qaytarishini aytadi. Bu haqda IIV matbuot xizmati ma’lum qildi.

Undan aldov yo‘li bilan jami 61 000 AQSh dollarini olib, pullarni o‘z ehtiyojlari uchun ishlatib yuboradi.
Holat yuzasidan jinoyat ishi qo‘zg‘atilib, I.N. qo‘lga olingan. Tergov harakatlari olib borilmoqda.